pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เตรียมเตียงและเครื่องช่วยหายใจดูแลผู้ป่วยโควิด-19 เพียงพอ ณ สถานการณ์ปัจจุบัน
วันจันทร์ที่ 13 เมษายน 2563
สธ.เตรียมเตียงและเครื่องช่วยหายใจดูแลผู้ป่วยโควิด-19 เพียงพอ ณ สถานการณ์ปัจจุบัน
กระทรวงสาธารณสุข จับมือทุกเครือข่ายโรงพยาบาลในกรุงเทพฯและปริมณฑล เตรียมเตียงรองรับผู้ป่วยโควิด-19 ได้ถึง 2,701 เตียง ประกอบด้วย เตียงสําหรับผู้ป่วยอาการไม่รุนแรง1,978 เตียง เตียงไอซียูอีก 120 เตียง และHospitel อีก 603 ห้อง รองรับผู้ป่วยส่งต่อรักษาด
กระทรวงสาธารณสุข จับมือทุกเครือข่ายโรงพยาบาลในกรุงเทพฯและปริมณฑล เตรียมเตียงรองรับผู้ป่วยโควิด-19 ได้ถึง 2,701 เตียง ประกอบด้วย เตียงสําหรับผู้ป่วยอาการไม่รุนแรง1,978 เตียง เตียงไอซียูอีก 120 เตียง และHospitel อีก 603 ห้อง รองรับผู้ป่วยส่งต่อรักษาดูอาการ ส่วนเครื่องช่วยหายใจเตรียมชนิดสูงสุด 2 เท่าของเตียงผู้ป่วยวิกฤต มั่นใจสถานการณ์ ณ เวลานี้มีเตียงและเครื่องช่วยหายใจเพียงพอแน่นอน
บ่ายวันนี้ (13 เมษายน 2563) ที่กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองอธิบดีกรมการแพทย์ เปิดเผยความคืบหน้าการบริหารจัดการเตียงรองรับการรักษาโควิด-19 ในพื้นที่กรุงเทพมหานครและปริมณฑลว่า รัฐบาลได้ทุ่มสรรพกําลังในการต่อสู้กับโรคโควิด-19 ด้านการรักษาพยาบาล ทําให้วันนี้เริ่มเห็นตัวเลขผู้ป่วยรายใหม่ลดลงอย่างต่อเนื่อง อีกทั้งความร่วมมือของทุกภาคส่วนในภารกิจด้านการรักษาและดูแลผู้ป่วย การวางแผนบริหารจัดการโรงพยาบาล และ Hospitel ทําให้ผู้ป่วยรักษาหายแล้วถึง 1,288 ราย คิดเป็นร้อยละ 50 สะท้อนให้เห็นถึงความสําเร็จร่วมกันในการเผชิญกับสถานการณ์โควิด-19 ในครั้งนี้
ข้อมูล ณ วันที่ 13 เมษายน 2563 ได้บูรณาการความร่วมมือจัดสรรเตียงรองรับผู้ป่วยโควิด-19 ขณะนี้มีเตียงรองรับผู้ป่วยรวม 2,701 เตียง ดังนี้ 1.เตียงในหอผู้ป่วย จํานวน 1,978 เตียง อยู่ในภาครัฐ 930 เตียง (โรงเรียนแพทย์ เหล่าทัพ ตํารวจ กรุงเทพมหานคร กระทรวงสาธารณสุข) และภาคเอกชนอีก 1,048 เตียง 2.เตียงรองรับผู้ป่วยวิกฤต (ไอซียู) จํานวน 120 เตียง เป็นของรัฐ 65 เตียง เอกชน 55 เตียง ทั้งนี้ คาดว่าปลายเดือนเมษายนจะขยายเพิ่มเป็น 187 เตียง และ 292 เตียงในเดือนพฤษภาคม 3.Hospitel จํานวน 603 เตียง รองรับผู้ป่วยรอจําหน่ายที่มีอาการดีขึ้น เป็นโรงแรม 2 แห่ง และหอพักมหาวิทยาลัยธรรมศาสตร์ 1 แห่ง
สําหรับเครื่องช่วยหายใจได้จัดเตรียมชนิดขีดความสามารถสูงสุด ที่ประมวลผลการเปลี่ยนแปลงผู้ป่วยวิกฤตได้อย่างรวดเร็ว แม่นยํา สนับสนุนการทํางานของแพทย์ เพื่อรักษาผู้ป่วยโควิด-19 ที่ปอดติดเชื้ออย่างรุนแรง มีเพียงพออย่างน้อย 2 เท่าของเตียงไอซียู ที่กําลังจัดเตรียมไว้ 400 เตียงทั่วประเทศ มีอีกประมาณ 100 ในภาคเอกชนมีอีก และมีแผนจัดหาเพิ่มเติมอีกประมาณ 100 เครื่อง มั่นใจว่ามีทั้งเตียงและเครื่องช่วยหายใจรองรับเพียงพอต่อการรักษาผู้ป่วยโควิด-19 ณ สถานการณ์ขณะนี้อย่างแน่นอน
ทั้งนี้ ประเทศไทยมีไอซียูรวมทั้งหมดประมาณ 6,000 เตียง และมีเครื่องช่วยหายใจที่สามารถใช้ในห้องไอซียู ประมาณ 10,000 เครื่อง แบ่งเป็นชนิดมีศักยภาพสูงสุดช่วยสนับสนุนการตัดสินใจของแพทย์ ใช้งานในระดับวิกฤตสูงสุด 4,000 เครื่อง และกลุ่มขีดความสามารถสูง มีความซับซ้อนขึ้น มีระบบการวัดผลมากขึ้นแสดงผลใช้งานหลากหลายอีกประมาณ 6,000 เครื่อง อย่างไรก็ตาม ขณะนี้องค์การอนามัยโลกและรัฐบาลสหรัฐอเมริกา ยินยอมให้เปิดเผยข้อมูลของเครื่องช่วยหายใจรุ่น PB560 ของบริษัท Puritan Bennett – Covident (ขีดความสามารถระหว่างกลุ่มที่ 2 และ 3 ใช้ในICUได้) โดยให้ถอดแบบและนําไปผลิตโดยไม่มีค่าลิขสิทธิ์ ขณะนี้นักวิทยาศาสตร์กําลังร่วมมือกันทํางานชิ้นสําคัญชิ้นนี้อยู่ คาดว่าในอีก 1 ปีข้างหน้าจะสามารถใช้งานได้
**************************************13 เมษายน 2563
รัฐบาลไทย-ข่าวทำเนียบรัฐบาล-วว. เปิดโครงการ “มัคคุเทศก์จิตอาสา” @สถานีวิจัยลำตะคอง จังหวัดนครราชสีมา
วันอังคารที่ 6 สิงหาคม 2562
วว. เปิดโครงการ “มัคคุเทศก์จิตอาสา” @สถานีวิจัยลําตะคอง จังหวัดนครราชสีมา
วว. โครงการ “มัคคุเทศก์จิตอาสา” รุ่นที่ 1 คัดเลือก 30 เยาวชนจากโรงเรียนไตรรัตน์วิทยาคาร...สถานศึกษาใกล้สถานีวิจัยลําตะคอง วว. จังหวัดนครราชสีมา
สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม จัดโครงการ “มัคคุเทศก์จิตอาสา” รุ่นที่ 1 คัดเลือก 30 เยาวชนจากโรงเรียนไตรรัตน์วิทยาคาร...สถานศึกษาใกล้สถานีวิจัยลําตะคอง วว. จังหวัดนครราชสีมา เป็น “มัคคุเทศก์” นําชมอาคารเฉลิมพระเกียรติ เรือนกระจกหลังที่ 1 และเรือนกระจกหลังที่ 2 เปิดหลักสูตรเสริมทักษะด้านการสื่อสาร บทบาทภารกิจสถานีฯ องค์ความรู้ด้านวิทยาศาสตร์ พฤกษศาสตร์ หวังสร้างเยาวชนรุ่นใหม่ช่วยบําเพ็ญประโยชน์เพื่อส่วนรวม
ดร.ชุติมา เอี่ยมโชติชวลิต ผู้ว่าการ วว. ชี้แจงว่า โครงการ “มัคคุเทศก์จิตอาสา” เป็นโครงการหนึ่งภายใต้โครงการความรับผิดชอบต่อสังคม หรือ CSR ของ วว. มีวัตถุประสงค์เพื่อถ่ายทอดความรู้ สร้างความเข้าใจให้แก่เยาวชนโดยรอบสถานีวิจัยลําตะคอง สามารถถ่ายทอดองค์ความรู้สู่ผู้สนใจเข้าเยี่ยมชมอาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เรือนกระจกหลังที่ 1 และเรือนกระจกหลังที่ 2 รวมถึงเป็นอีกหนึ่งกิจกรรมที่ช่วยสร้างการมีส่วนร่วมกับชุมชนรอบข้างสถานีวิจัยลําตะคอง ในการประชาสัมพันธ์สถานีวิจัยลําตะคอง ตลอดจนช่วยเสริมสร้างภาพลักษณ์ของ วว. ในการเป็นองค์กรแห่งการเรียนรู้
“.... วว. ได้รับความร่วมมือเป็นอย่างดีจากโรงเรียนไตรรัตน์วิทยาคาร คัดเลือกเยาวชนจํานวน 30 คน เพื่อร่วมกับกิจกรรมภายใต้โครงการ “มัคคุเทศก์จิตอาสา” โดย วว. มุ่งเน้นพัฒนากระบวนการเรียน เสริมความรู้ให้กับเยาวชน การสร้างความสัมพันธ์ที่ดีระหว่างกัน ความรู้เกี่ยวกับการเป็นจิตอาสา การพัฒนาตนเองด้าน บุคลิกภาพและเทคนิคการพูด รวมถึงฝึกการนําชมอาคารเฉลิมพระเกียรติ เรือนกระจกหลังที่ 1 และเรือนกระจกหลังที่ 2 ซึ่งเป็นแหล่งเรียนรู้ด้านด้านพฤกษศาสตร์ เกษตรศาสตร์ กีฏวิทยา การอนุรักษ์พันธุกรรมพืช และความสัมพันธ์ของแมลงกับการเกษตรและสิ่งแวดล้อม วว.หวังเป็นอย่างยิ่งว่าเยาวชนจะได้รับความรู้และเปิดโลกทัศน์ในมุมมองต่างๆ นับเป็นอีกหนึ่งกิจกรรมที่ช่วยสร้างทรัพยากรบุคคลให้เติบโต เป็นพลเมืองที่ดี ช่วยบําเพ็ญประโยชน์เพื่อสังคมและส่วนรวมต่อไป....” ผู้ว่าการ วว. กล่าวเพิ่มเติม
อนึ่งสถานีวิจัยลําตะคอง เป็นหน่วยงานในสังกัดศูนย์เชี่ยวชาญนวัตกรรมเกษตรสร้างสรรค์ วว. ตั้งอยู่ ต.หนองสาหร่าย อ.ปากช่อง จ.นครราชสีมา ถือเป็นแหล่งเรียนรู้ด้านพฤกษศาสตร์ เกษตรศาสตร์ กีฏวิทยา การอนุรักษ์พันธุกรรมพืช และความสัมพันธ์ของแมลงกับการเกษตรและสิ่งแวดล้อม อีกทั้งจะเป็นแหล่งรวบรวมและจัดแสดงความหลากหลายทางชีวภาพด้านพืชที่ถูกต้องตามหลักวิชาการสากล สถานีฯ นับเป็นศูนย์แห่งการเรียนรู้ เกี่ยวกับการอนุรักษ์พันธุกรรมพืช การวิจัยต่อยอดบนองค์ความรู้ของเศรษฐกิจฐานชีวภาพ (Bio-economy) เพื่อการใช้ประโยชน์อย่างยั่งยืน
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมการปฏิบัติงานและให้กำลังใจแก่บุคลากร และเยาวชน  ณ ศูนย์ฝึกและอบรมเด็กและเยาวชนบ้านกรุณา
วันพุธที่ 14 มีนาคม 2561
ม.ล.ปนัดดาฯ ตรวจเยี่ยมการปฏิบัติงานและให้กําลังใจแก่บุคลากร และเยาวชน  ณ ศูนย์ฝึกและอบรมเด็กและเยาวชนบ้านกรุณา
ม.ล.ปนัดดาฯ ตรวจเยี่ยมการปฏิบัติงานและให้กําลังใจแก่บุคลากร และเยาวชน ณ ศูนย์ฝึกและอบรมเด็กและเยาวชนบ้านกรุณา
เมื่อวันอังคารที่ ๑๓ มีนาคม ๒๕๖๑ เวลา ๑๐.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เข้าตรวจเยี่ยม และพบปะผู้บริหาร ครูอาจารย์ นักสังคมสงเคราะห์ ฝ่ายปกครอง และผู้ปฏิบัติหน้าที่
ครูพิเศษวิชาสังคมศึกษา วิชาภูมิศาสตร์ และวิชาภาษาอังกฤษพื้นฐานแก่เยาวชน
ณ ศูนย์ฝึกและอบรมเด็กและเยาวชนบ้านกรุณา อําเภอบางพลี จังหวัดสมุทรปราการ
สําหรับศูนย์ฝึกและอบรมแห่งนี้ นอกจากจะมีกระบวนการฝึกอบรมและดูแลเด็กและเยาวชน
ตามคําพิพากษาหรือคําสั่งของศาล และตามนโยบายของกรมพินิจและคุ้มครองเด็กและเยาวชน
กระทรวงยุติธรรมแล้ว ยังมีแนวทางการดําเนินการอบรมต่อเด็กและเยาวชนที่มาเข้ารับการอบรม เช่น
๑. การปฏิบัติต่อเด็กและเยาวชนตามมาตรฐานขององค์การสหประชาชาติ ๔ ด้าน ได้แก่
๑.๑ ด้านการกินอยู่หลับนอน
๑.๒ ด้านการศึกษา
๑.๓ ด้านการจัดสภาพแวดล้อม
๑.๔ ด้านการเคลื่อนย้ายเด็กและเยาวชน
๒. เด็กและเยาวชนทุกคนต้องได้รับการศึกษาขั้นพื้นฐาน
๓. ส่งเสริมทักษะด้านกีฬา ด้านวิชาชีพ ตามความถนัดของเด็กและเยาวชน
๔. เยาวชนที่มีความพร้อมต้องได้รับโอกาส ออกไปอยู่นอกศูนย์ฝึกแล้วสามารถเข้าสู่ระบบการศึกษา
และประกอบอาชีพต่อได้ โดยนําเครือข่ายเข้ามาสนับสนุนให้ทุนการศึกษาและทุนประกอบอาชีพ
หรือการรับเข้าทํางานในสถานประกอบการ
ม.ล.ปนัดดาฯ กล่าวว่า ขอให้เด็กและเยาวชนยึดมั่นในพระราชปณิธานและคําสอนพระราชทาน
ของพระบาทสมเด็จพระปรมินทรมหาภูมิพลอดุลยเดช และพระบรมราโชบาย
ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร
โดยร่วมกันประพฤติปฏิบัติและดํารงรักษาคุณงามความดี มีความซื่อสัตย์สุจริต ความกตัญญู
ความอดทน เสียสละ พอเพียง มีความเพียรในการทําความดี
และช่วยกันเสริมสร้างความรู้รักสามัคคีของผู้คน
ในสังคมและประเทศชาติ สนองพระราชดํารัสในหลวงรัชกาลที่ ๙ที่ได้ทรงพระกรุณาพระราชทาน
ให้แก่พสกนิกรชาวไทย ได้ร่วมกันสร้างเสริมให้เกิดขึ้นและดํารงอยู่อย่างมั่นคงเข้มแข็ง
และพัฒนาให้ชาติบ้านเมืองมีความเจริญรุ่งเรืองสืบไป
นอกจากนี้ ม.ล.ปนัดดาฯ กล่าวเพิ่มเติมว่า ในเมื่อลูกหลานจะใช้เวลาอยู่ในสถานพินิจและคุ้มครองเด็ก
และเยาวชน รวมถึงศูนย์ฝึกและอบรมเด็กและเยาวชน มีเวลาค่อนข้างจํากัด ไม่ยาวนาน
จึงอยากให้ลูกหลานทุกคนได้มีการปรับปรุงพัฒนาทัศนคติ
แม้รวมถึงอุปนิสัยใจคอเป็นอันดับแรก ค้นหาต้นแบบของคนดี
หรือแบบอย่างให้แก่ตนเองโดยไม่ชักช้า และยึดถือบุคคลดังกล่าวเป็นเข็มทิศชีวิต นําเราสู่การดํารงชีวิต
ที่มีคุณภาพและกอปรด้วยคุณธรรม
สําหรับเรื่องความมีระเบียบวินัย เรื่องสิ่งที่ควรจะเป็นและมุ่งมั่นปฏิบัติ
เรื่องธรรมชาติแห่งความดีที่เกิดมาพร้อมกับคน ทุกคนและสามารถปฏิบัติได้
โดยเริ่มจากตัวเราเองและบุคคลใกล้ตัว เรื่องความเพียรทางการศึกษา
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการกระจายอำนาจให้แก่องค์กรปกครองส่วนท้องถิ่น (ก.ก.ถ.) ครั้งที่ 6/2560
วันอังคารที่ 19 ธันวาคม 2560
รอง นรม.วิษณุฯ เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น (ก.ก.ถ.) ครั้งที่ 6/2560
รอง นรม.วิษณุฯ เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 6/2560โดยมีมติเห็นชอบร่างพระราชบัญญัติรายได้องค์กรปกครองส่วนท้องถิ่น พ.ศ. ....
วันนี้ (19 ธันวาคม 2560) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 6/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบการขอรับการสนับสนุนงบประมาณเพื่อเป็นค่าใช้จ่ายในการคัดเลือกองค์กรปกครองส่วนท้องถิ่น (อปท.) ที่มีการบริหารจัดการที่ดี ประจําปีงบประมาณ พ.ศ. 2561 จากนั้นที่ประชุมได้พิจารณาและมีมติเห็นชอบให้สํานักงาน ก.ก.ถ. นําเกณฑ์ชี้วัดค่าเป้าหมายขั้นต่ํามาตรฐานการจัดบริการสาธารณของ อปท. จากผลการวิจัยของจุฬาลงกรณ์มหาวิทยาลัยไปใช้ในการประเมินมาตรฐานการจัดบริการสาธารณะของ อปท. ตามกรอบแนวทางการประเมินดังกล่าวต่อไป
พร้อมกันนี้ ที่ประชุมได้พิจารณาและมีมติเห็นชอบ การดําเนินภารกิจแหล่งน้ําด้านแหล่งน้ําอุปโภค/บริโภคและแหล่งน้ําเพื่อการเกษตรที่ส่วนราชการถ่ายโอนให้แก่ อปท. ได้ดําเนินภารกิจโดยต่อเนื่อง และพร้อมให้บริการแก่ประชาชนในท้องถิ่นได้อย่างมีประสิทธิภาพ รวมทั้งได้รับการสนับสนุนงบประมาณเพียงพอแก่การดําเนินภารกิจดังกล่าว พร้อมมอบหมายให้กรมส่งเสริมปกครองท้องถิ่น สํารวจข้อมูล อปท. ที่ได้รับการถ่ายโอนภารกิจแหล่งน้ําฯ โดยเสนอขอตั้งงบประมาณเงินอุดหนุนเพื่อบํารุงรักษาแหล่งน้ําต่อไป
ตอนท้ายของการประชุม ได้พิจารณาและมีมติเห็นชอบร่างพระราชบัญญัติรายได้องค์กรปกครองส่วนท้องถิ่น พ.ศ. .... ตามที่คณะอนุกรรมการจัดทํากฎหมายรายได้องค์กรปกครองส่วนท้องถิ่นเสนอ และจะนําร่างพระราชบัญญัติดังกล่าวเสนอคณะรัฐมนตรีพิจารณาให้ความเห็นชอบต่อไป
******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. เตือนนายจ้างอย่าลืมจัดซ้อมหนีไฟประจำปี
วันพุธที่ 6 มิถุนายน 2561
กสร. เตือนนายจ้างอย่าลืมจัดซ้อมหนีไฟประจําปี
กรมสวัสดิการและคุ้มครองแรงงาน เตือนนายจ้างปฏิบัติตามกฎหมายความปลอดภัย จัดฝึกซ้อมดับเพลิงและอพยพหนีไฟประจําปี
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยว่า กฎกระทรวงกําหนดมาตรฐานในการบริหารจัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ.2555 กําหนดให้นายจ้างจัดให้ลูกจ้างทุกคนฝึกซ้อมดับเพลิงและฝึกซ้อมอพยพหนีไฟพร้อมกันอย่างน้อยปีละ 1 ครั้ง ทั้งนี้เพื่อ เตรียมความพร้อมให้กับลูกจ้างในการป้องกันอัคคีภัย และสามารถเผชิญเหตุได้อย่างมีสติซึ่งจะช่วยแก้ไขสถานการณ์ รวมทั้งลดความสูญเสียต่อชีวิตและทรัพย์สินได้ กสร.จึงขอให้นายจ้าง เจ้าของสถานประกอบกิจการปฏิบัติให้ถูกต้องตามกฎหมาย โดยเฉพาะสถานประกอบกิจการที่ยังไม่ได้ดําเนินการในเรื่องดังกล่าวขอให้ดําเนินการภายในระยะเวลาที่กฎหมายกําหนด หากฝ่าฝืนจะมีโทษจําคุกไม่เกินหนึ่งปีหรือปรับไม่เกิน 4 แสนบาท หรือทั้งจําทั้งปรับ
นายทศพล กล่าวเพิ่มเติมว่า การฝึกซ้อมอพยพหนีไฟอย่างสม่ําเสมอนอกจากจะช่วยลด ความสูญเสียจากอัคคีภัยได้แล้ว ยังเป็นส่วนสําคัญในการสร้างวัฒนธรรมความปลอดภัยให้เกิดขึ้น ซึ่งจะช่วยขับเคลื่อนให้สังคมไทยเป็นสังคมที่มีความปลอดภัยและสุขภาพอนามัยดีต่อไป หากนายจ้าง ลูกจ้างมีข้อสงสัยหรือต้องการรายละเอียดเพิ่มเติมได้ที่กองความปลอดภัยแรงงาน โทรศัพท์ 0 2448 9128-39หรือที่หน่วยงานในสังกัดกรมสวัสดิการและคุ้มครองแรงงานทั่วประเทศ
รัฐบาลไทย-ข่าวทำเนียบรัฐบาล-“สนธิรัตน์”หารือภาครัฐและเอกชนร่วมกันทำแผนขับเคลื่อนเศรษฐกิจจังหวัดกาญจนบุรี
วันจันทร์ที่ 12 กุมภาพันธ์ 2561
“สนธิรัตน์”หารือภาครัฐและเอกชนร่วมกันทําแผนขับเคลื่อนเศรษฐกิจจังหวัดกาญจนบุรี
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ นําคณะผู้บริหารประชุมร่วมกับภาครัฐและเอกชน ทําแผนขับเคลื่อนเศรษฐกิจจังหวัดกาญจนบุรี ยันพาณิชย์มีนโยบายดูแลสินค้าเกษตร ทั้งข้าว  มันสําปะหลังและข้าวโพด
ซึ่งเป็นพืชเศรษฐกิจหลัก ทั้งการดูแลราคาและการเชื่อมโยงตลาดรองรับผลผลิต พร้อมหนุนผู้ประกอบการขยายการค้าชายแดนกับเมียนมา ดันจุดผ่านแดนบ้านพุร้อนเป็นช่องทางการค้าใหม่ และช่วยเพิ่มขีดความสามารถให้ชุมชนรองรับการท่องเที่ยวที่ขยายตัว
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า วันที่ 10 กุมภาพันธ์ 2561 ได้นําคณะผู้บริหารกระทรวงพาณิชย์เข้าร่วมการประชุมแนวทางพัฒนาเศรษฐกิจจังหวัดกาญจนบุรีร่วมกับผู้แทนภาครัฐและเอกชน ณ โรงแรมริเวอร์แคว จังหวัดกาญจนบุรี เพื่อผนึกกําลังกันในการพัฒนาเศรษฐกิจของจังหวัด ทั้งการพัฒนาอุตสาหกรรมเกษตรและผลไม้แปรรูป ซึ่งเป็นอุตสาหกรรมที่มีความเข้มแข็งของจังหวัดกาญจนบุรี การพัฒนาการค้าชายแดน และการพัฒนาผู้ประกอบธุรกิจชุมชน เพื่อให้มีขีดความสามารถในการเชื่อมโยงเข้ากับการท่องเที่ยว
ทั้งนี้ ในการพัฒนาอุตสาหกรรมเกษตรและผลไม้แปรรูป กระทรวงฯ พร้อมที่จะเข้าไปสนับสนุนและสร้างความเข้มแข็งให้กับเกษตรกร และผู้ประกอบการ เพราะจังหวัดกาญจนบุรีเป็นจังหวัดที่ปลูกพืชเศรษฐกิจหลัก เช่น ข้าว มันสําปะหลัง และข้าวโพด ส่วนปศุสัตว์ก็มีการเลี้ยงไก่ เป็ด สุกร โค และแพะ โดยในการดูแลราคาสินค้าเกษตร กระทรวงฯ มีแผนที่จะเข้าไปดูแลทั้งการลดต้นทุน การหาตลาดรองรับ ซึ่งผลการดําเนินการที่ผ่านมา ถือว่าประสบความสําเร็จ ทําให้ราคาปรับตัวสูงขึ้น
“ผลจากการที่เข้าไปส่งเสริมและเชื่อมโยงตลาดให้กับเกษตรกร สามารถทําให้เกษตรกรมีรายได้สูงขึ้น โดยเฉพาะการเชื่อมโยงตลาดข้าวคุณภาพดี และข้าวที่มีลักษณะเด่นของจังหวัด จนทําให้เกษตรกรมีรายได้สูงขึ้น ส่วนมันสําปะหลังและข้าวโพด ได้ส่งเสริมให้มีการทํามันเส้นสะอาด และเชื่อมโยงตลาดกับผู้ซื้อให้ รวมถึงข้าวโพด ทําให้เกษตรกรขายผลผลิตได้ราคาดีขึ้น ส่วนการแปรรูปผลไม้ กระทรวงฯ ก็พร้อมสนับสนุน และได้ทําการเชื่อมโยงตลาดให้ ทั้งการใช้เครือข่ายBiz Club ,ฟาร์ม เอ้าเล็ต และตลาดต่างๆ ที่กระทรวงฯ ส่งเสริม”นายสนธิรัตน์กล่าว
นายสนธิรัตน์กล่าวว่า ในด้านการสนับสนุนการค้าชายแดน กระทรวงฯ พร้อมที่จะส่งเสริมและผลักดันให้ผู้ประกอบการในจังหวัดขยายการค้า การลงทุนกับเมียนมาให้เพิ่มมากขึ้น โดยเฉพาะการส่งออกที่ยัง มีโอกาสสูงมาก และเห็นด้วยกับข้อเสนอของภาคเอกชนที่อยากให้มีการผลักดันจุดผ่านแดนบ้านพุร้อนเป็นช่องทางค้าขาย เพื่อที่จะส่งเสริมให้มีการค้าขายระหว่างกันเพิ่มขึ้น
นอกจากนี้ กระทรวงฯ ยังเห็นด้วยกับการสนับสนุนการลงทุนในเขตเศรษฐกิจพิเศษจังหวัดกาญจนบุรี โดยพร้อมที่จะผลักดันให้ผู้ประกอบการเข้ามาลงทุนตั้งโรงงานผลิต และพร้อมที่จะช่วยหาตลาดรองรับสินค้า ให้ด้วย
ส่วนการพัฒนาผู้ประกอบการชุมชน เพื่อรองรับการท่องเที่ยว กระทรวงฯ เห็นว่าจังหวัดกาญจนบุรีเป็นจังหวัดที่มีแหล่งท่องเที่ยวเป็นจํานวนมาก ทั้งสะพานข้ามแม่น้ําแคว การล่องแพ เที่ยวเขื่อน หรือ การท่องเที่ยวในชุมชน โดยมีรายได้จากการท่องเที่ยวสูงถึง 1.5 หมื่นล้านบาท หากสามารถพัฒนาผู้ประกอบการให้มีขีดความสามารถในการรองรับการท่องเที่ยว ทั้งการเชื่อมโยงการจําหน่ายสินค้า การผลักดันให้ชุมชนเป็นแหล่งท่องเที่ยว จะทําให้ประชาชนมีรายได้เพิ่มขึ้น และช่วยขับเคลื่อนเศรษฐกิจฐานรากได้ดีขึ้น
รัฐบาลไทย-ข่าวทำเนียบรัฐบาล-ธ.ก.ส. จัดกิจกรรม “50 ปี ธ.ก.ส. มินิมาราธอน”
วันพฤหัสบดีที่ 9 กุมภาพันธ์ 2560
ธ.ก.ส. จัดกิจกรรม “50 ปี ธ.ก.ส. มินิมาราธอน”
ธ.ก.ส.ขอเชิญร่วมกิจกรรมเดิน -วิ่ง “50 ปี ธ.ก.ส. มินิมาราธอน” เทิดพระเกียรติสมเด็จพระเทพรัตนราชสุดาฯ และเฉลิมฉลองวันสถาปนา ธ.ก.ส. ครบ 50 ปี เพื่อเสริมสร้างสุขภาพที่ดีให้แก่ประชาชน
นายอภิรมย์ สุขประเสริฐ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในโอกาสที่ ธ.ก.ส. ได้เปิดดําเนินการมาตั้งแต่วันที่ 1 พฤศจิกายน 2509 ครบรอบ 50 ปี ธ.ก.ส.ได้จัดกิจกรรมโครงการ “50 ปี ธ.ก.ส. มินิมาราธอน” ในวันอาทิตย์ที่ 2 เมษายน 2560 ณ กระทรวงสาธารณสุข จังหวัดนนทบุรี เพื่อเสริมสร้างสุขภาพที่ดีให้กับประชาชนทั่วไป พนักงานและครอบครัว โดยนําเงินรายได้จากการจําหน่ายบัตรเดิน – วิ่ง นําทูลเกล้าถวายเป็นพระราชกุศลในสมเด็จพระเทพรัตนราชสุดาฯ สยามบรมราชกุมารี โดยไม่หักค่าใช้จ่าย
โดยแบ่งการสมัครออกเป็น 3 ประเภท คือ ประเภทแข่งขันวิ่งมินิมาราธอน ระยะทาง 10.5 กิโลเมตร ประเภทเดินเพื่อสุขภาพ ระยะทาง 3 กิโลเมตร และประเภท VIP รางวัลผู้ชนะเลิศประเภท Overall ทั้งชายและหญิง จะได้รับถ้วยรางวัลพระราชทานสมเด็จพระเทพรัตนราชสุดาฯ พร้อมเงินรางวัล 5,000 บาท ผู้ชนะการแข่งขันทุกกลุ่มอายุทั้งชายและหญิง อันดับ 1 ถ้วยรางวัล พร้อมเงินรางวัล 3,000 บาท อันดับ 2 ถ้วยรางวัล พร้อมเงินรางวัล 2,000 บาท อันดับ 3 ถ้วยรางวัล พร้อมเงินรางวัล 1,000 บาท อันดับ 4 ถ้วยรางวัล อันดับ 5 ถ้วยรางวัล ผู้เข้าเส้นชัยจะได้รับเหรียญผู้ชนะ 1 เหรียญ และคูปองจับรางวัลพิเศษ 1 ใบ เดินเพื่อสุขภาพ ไม่มีการแข่งขัน ชมรมวิ่งที่ส่งสมาชิกเข้าร่วมการแข่งขันมากที่สุด 5 อันดับ จะได้รับถ้วยรางวัลเกียรติยศ
ผู้สนใจสามารถสมัครและชําระเงินค่าสมัครได้ที่ http://www.baac.or.th/50thrunning โอนเงินค่าสมัครเข้าบัญชีเงินฝากออมทรัพย์ ชื่อบัญชี "50 ปี ธ.ก.ส. มินิมาราธอน" ธนาคารเพื่อการเกษตรและสหกรณ์การเกษตร สาขาบางเขน เลขที่บัญชี 020077673582 ส่งภาพถ่ายหลักฐานการโอนเงินเพื่อยืนยันการสมัคร ทาง Online รับเสื้อ-เบอร์วิ่ง ในวันที่ 15 กุมภาพันธ์ 2560 ณ ธ.ก.ส. สํานักงานใหญ่ บางเขน สอบถามรายละเอียดเพิ่มเติมได้ที่ Call Center 02 555 0555 หรือที่ http://www.baac.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-วธ.เตรียมคัดผู้ทำคุณประโยชน์ฯ-เข้ารับรางวัลวัฒนคุณาธร ปี 63 เพิ่มผู้ที่ส่งเสริม สนับสนุน หรือมีส่วนร่วมกับชุมชนคุณธรรมฯ จัดกิจกรรมเพื่อช่วยเหลือผู้ที่ได้รับผลกระทบ
วันศุกร์ที่ 19 มิถุนายน 2563
วธ.เตรียมคัดผู้ทําคุณประโยชน์ฯ-เข้ารับรางวัลวัฒนคุณาธร ปี 63 เพิ่มผู้ที่ส่งเสริม สนับสนุน หรือมีส่วนร่วมกับชุมชนคุณธรรมฯ จัดกิจกรรมเพื่อช่วยเหลือผู้ที่ได้รับผลกระทบ
วธ.เตรียมคัดผู้ทําคุณประโยชน์ฯ-เข้ารับรางวัลวัฒนคุณาธร ปี 63  เพิ่มผู้ที่ส่งเสริม สนับสนุน หรือมีส่วนร่วมกับชุมชนคุณธรรมฯ จัดกิจกรรมเพื่อช่วยเหลือผู้ที่ได้รับผลกระทบในช่วงสถานการณ์การแพร่โควิด-19 เข้ารับรางวัลเดือนตุลาคมนี้
วธ.เตรียมคัดผู้ทําคุณประโยชน์ฯ-เข้ารับรางวัลวัฒนคุณาธร ปี 63เพิ่มผู้ที่ส่งเสริม สนับสนุน หรือมีส่วนร่วมกับชุมชนคุณธรรมฯ จัดกิจกรรมเพื่อช่วยเหลือผู้ที่ได้รับผลกระทบในช่วงสถานการณ์การแพร่โควิด-19เข้ารับรางวัลเดือนตุลาคมนี้
นายกฤษศญพงษ์ ศิริ ปลัดกระทรวงวัฒนธรรม กล่าวในการประชุมคณะกรรมการอํานวยการคัดเลือกผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. 2563 ครั้งที่ 1/2563โดยมี ดร.กล้า สมตระกูล ผู้ทรงคุณวุฒิ ผู้บริหารและผู้แทนจากหน่วยงานที่เกี่ยวข้องเข้าร่วม ณ กระทรวงวัฒนธรรม (วธ.) ว่า ที่ประชุมได้เห็นชอบเกณฑ์การคัดเลือกผู้ทําคุณประโยชน์ต่อ วธ. ประจําปีงบประมาณ พ.ศ. 2563 ประเด็นเรื่องการนิยามขอบเขตผู้ทําคุณประโยชน์ต่อกระทรวงวัฒนธรรมเพิ่มเติม จากเดิมหมายถึงเด็กหรือเยาวชน บุคคล นิติบุคคลหรือคณะบุคคลที่มีผลงานส่งเสริม สนับสนุนการขับเคลื่อนนโยบายของรัฐบาล กระทรวงวัฒนธรรม ในการดําเนินงานด้านศาสนา ศิลปะและวัฒนธรรม รวมทั้งถ่ายทอดองค์ความรู้ สร้างนวัตกรรมทางวัฒนธรรมที่โดดเด่นเป็นที่ประจักษ์นั้น ปีนี้ให้ครอบคลุมผู้ที่ส่งเสริม สนับสนุน หรือมีส่วนร่วมกับชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลัง บวร ในการจัดกิจกรรมเพื่อช่วยเหลือผู้ที่ได้รับผลกระทบในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ด้วย รวมทั้งสิ้น 456 คน
"ช่วงการแพร่ระบาดของโควิด-19 ชุมชนคุณธรรมฯ และภาคีเครือข่าย เป็นหนึ่งภาคส่วนที่มีบทบาทสําคัญในการให้ความร่วมมือกับทุกภาคส่วน ป้องกัน แก้ไข รณรงค์หยุดการแพร่ระบาด อาทิ ความร่วมมือจัดทําหน้ากากอนามัยแบบผ้ากับกระทรวงมหาดไทย ช่วยแก้ปัญหาหน้ากากอนามัยไม่เพียงพอต่อความต้องการอีกทั้งยังเป็นการประหยัดค่าใช้จ่ายของประชาชน นอกจากนี้ใช้ช่องทางไลน์ของพลัง บวร ประชาสัมพันธ์ความรู้โรคติดเชื้อไวรัสโคโรนา แก่ประชาชนอย่างต่อเนื่อง ลดความตระหนกของประชาชนร่วมผลิตสื่อพื้นบ้านเผยแพร่สาระน่ารู้เกี่ยวกับการป้องกันหลากหลายรูปแบบ หลายภาษา หลายภูมิภาค ทั้งเป็นคลิปวีดิโอ อินโฟกราฟิก สื่อพื้นบ้าน ปราชญ์ ศิลปินที่ใช้ภาษาเข้าใจง่ายผ่านเสียงตามสาย วิทยุท้องถิ่น เวทีต่างๆ ไปถึงพี่น้องประชาชน ใช้เป็นแนวทางปฏิบัติตนในชีวิตประจําวันอย่างถูกต้อง เป็นต้น โดยจะคัดเลือกผู้ที่มีคุณสมบัติเหมาะสมเพื่อผู้ทําคุณประโยชน์ต่อกระทรวงวัฒนธรรม ภายในเดือนกรกฎาคม 2563 เพื่อคัดเลือกเข้ารับรางวัล วัฒนคุณาธร ในวันที่ 3 ตุลาคม 2563 นี้ "ปลัด วธ. กล่าว
รัฐบาลไทย-ข่าวทำเนียบรัฐบาล-นายกรัฐมนตรีแถลงขยายระยะเวลาประกาศพ.ร.ก. ฉุกเฉิน ย้ำการดูแลผู้ได้รับผลกระทบทุกกลุ่ม ทั้งจากงบประมาณปกติทั้งรายจ่ายประจำ งบประมาณกลาง และ พ.ร.ก. เงินกู้
วันอังคารที่ 28 เมษายน 2563
นายกรัฐมนตรีแถลงขยายระยะเวลาประกาศพ.ร.ก. ฉุกเฉิน ย้ําการดูแลผู้ได้รับผลกระทบทุกกลุ่ม ทั้งจากงบประมาณปกติทั้งรายจ่ายประจํา งบประมาณกลาง และ พ.ร.ก. เงินกู้
นายกรัฐมนตรีแถลงขยายระยะเวลาประกาศพ.ร.ก. ฉุกเฉิน ย้ําการดูแลผู้ได้รับผลกระทบทุกกลุ่ม ทั้งจากงบประมาณปกติทั้งรายจ่ายประจํา งบประมาณกลาง และ พ.ร.ก. เงินกู้
วันนี้ (28 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรีถึงการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยมีสาระสําคัญ ดังนี้
นายกรัฐมนตรีย้ํา คณะรัฐมนตรีมีมติเห็นชอบขยายระยะเวลาการประกาศใช้ พ.ร.ก. ฉุกเฉินฯ เพิ่มอีกหนึ่งเดือน โดยจะมีผลตั้งแต่วันที่ 1 – 31 พ.ค. 63 โดยหลายข้อกําหนดยังจะคงเดิม เพื่อเน้นควบคุมการแพร่ระบาดของเชื้อไวรัสโควิด-19 เช่น การเดินทางของประชาชน สําหรับการผ่อนปรนมาตรการนั้น อยู่ระหว่างการพิจารณาของคณะที่ปรึกษาด้านธุรกิจภาคเอกชนในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ประกอบด้วยหลายภาคส่วน ทั้งภาครัฐ ภาคเอกชน ภาคธุรกิจ และกระทรวงมหาดไทย
นายกรัฐมนตรีแสดงความห่วงใยประชาชนที่ได้รับผลกระทบจากการแพร่ระบาดของเชื้อไวรัสโควิด-19 โดยเฉพาะผู้มีรายได้น้อย ยืนยันว่า รัฐบาลมีมาตรการให้ความช่วยเหลือ เยียวยา ซึ่งจะทยอยดําเนินการตามสัดส่วนของงบประมาณที่มีอยู่ในปัจจุบัน ทั้งรายจ่ายประจํา งบประมาณกลาง และงบประมาณที่มาจาก พ.ร.ก. เงินกู้ ซึ่งจะเร่งการดําเนินงานให้ทันสถานการณ์ รวมทั้ง การให้ความช่วยเหลือเกษตรกร ผู้ประกอบอาชีพอิสระ แรงงานในระบบ แรงงานนอกระบบ รวมถึงกลุ่มเปราะบางที่กําลังพิจารณามาตรการช่วยเหลือ
ทั้งนี้ นายกรัฐมนตรียังมอบแนวทาง ให้พิจารณากิจกรรมทั้งในพื้นที่กรุงเทพมหานคร และจังหวัดต่าง ๆ ซึ่งบางจังหวัดก็กําหนดมาตรการของตนเองแล้วนั้น ต้องยึดข้อกําหนดจากส่วนกลาง แม้จะเห็นใจผู้ที่เดือดร้อนทั้งการหารายได้และการดํารงชีวิตประจําวัน แต่เป็นความจําเป็นที่ขยายระยะเวลาประกาศใช้ พ.ร.ก. ฉุกเฉินฯ เพิ่มอีกหนึ่งเดือน อย่างไรก็ตาม จะมีการผ่อนคลายข้อกําหนดบางประการ โดยแบ่งเป็น 4 ระยะ ซึ่งแต่ระยะจะห่างกันประมาณ 14 วัน เพื่อให้มีการประเมินว่า หลังจากการผ่อนปรนมาตรการ มีการแพร่ระบาดของเชื้อไวรัสโควิด-19 หรือไม่
โอกาสนี้ นายกรัฐมนตรียังให้ภาคส่วนต่างๆ อาทิ ผู้ประกอบการรายเล็ก ผู้ประกอบการรายใหญ่ ได้มีมาตรการเพิ่มเติม ทั้งในส่วนท้องถิ่น สอดคล้องกับมาตรการทางสาธารณสุข และยึดความปลอดภัยชีวิตประชาชนเป็นหลัก โดยแบ่งสีความเสี่ยงเป็น สีขาว สีเขียว สีเหลือง และสีแดง ขอย้ําว่ารัฐบาลได้ทํางานเพื่อดูแลพี่น้องประชาชนตามแผนการใช้งบประมาณปกติที่หน่วยงานของรัฐจะต้องปฏิบัติตามขั้นพื้นฐาน และมาตรการดูแลผลกระทบจากการแพร่ระบาดของเชื้อไวรัสโควิด-19 ซึ่งมีทั้งมาตรการช่วยเหลือเยียวยาผู้ที่ได้รับผลกระทบนั้น ภาคเกษตรกร อาชีพอิสระ ลูกจ้างนอกระบบ นักศึกษา ประมาณ 16 ล้านคน และเกษตรกร 10 ล้านครัวเรือน จะเป็นหัวหน้าครอบครัว อยู่ระหว่างขั้นตอนการตรวจสอบข้อมูล รวมถึงลูกจ้างประกันสังคมอีก 11 ล้านคน และรัฐบาลมีการพิจารณาเพิ่มเติม ทั้งมาตรการเยียวยาผู้พิการ โดยจะมีการชี้แจงรายละเอียดในภายหลัง
.....................
กลุ่มประชาสัมพันธ์และเผยแพร่ สํานักโฆษก